Abdulazak Hamza

Abdulrazack Mohamed Hamza (anajulikana pia kama Abdulrazack Hamza, alizaliwa 23 Machi 2003) ni mchezaji wa soka wa Tanzania. 

Anacheza nafasi ya beki wa kati na hivi karibuni amesajiliwa na klabu ya Simba S.C. kwa mkataba wa miaka miwili kuanzia Julai mwaka 2024https://www.habariforum.com/cv-ya-abdulrazak-hamza-beki-mpya-wa-simba/.

Kabla ya kujiunga na Simba, Hamza alikuwa akiichezea SuperSport United ya Afrika Kusini ambapo alijiunga nao mwaka 2023 kutoka klabu ya KMC FC ya Tanzania. Katika kipindi chake akiwa na SuperSport United, alionyesha uwezo mkubwa na kujijengea jina kama mlinzi imara.

Hamza amecheza pia katika timu ya taifa ya vijana ya Tanzania (Tanzania U20), akiwakilisha nchi yake katika mashindano mbalimbali ya kimataifa.

Kwa sasa akiwa na Simba S.C., anatarajiwa kuimarisha safu ya ulinzi ya klabu hiyo na kusaidia katika mafanikio ya timu kwenye Ligi Kuu Bara na michuano ya kimataifa.

Tanbihi

Jamii:Waliozaliwa 2003
Jamii:Watu walio hai
Jamii:wachezaji mpira wa Tanzania